Държавен вестник, бр. 92, 2000 г., стр. 9

Б Р О Й  92
Д Ъ Р Ж А В Е Н   В Е С Т Н И К
С Т Р .  9
МИНИСТЕРСКИ СЪВЕТ
ПОСТАНОВЛЕНИЕ № 227
ОТ 2 НОЕМВРИ 2000 Г.
за приемане на Наредба за изискванията, на
които трябва да отговарят физическите лица,
които по договор непосредствено извършват
сделки с ценни книжа и инвестиционни кон-
султации относно ценни книжа, както и реда
за придобиване и отнемане на правото да
упражняват такава дейност
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изисква-
нията, на които трябва да отговарят физическите
лица, които по договор непосредствено извърш-
ват сделки с ценни книжа и инвестиционни кон-
султации относно ценни книжа, както и реда за
придобиване и отнемане на правото да упражня-
ват такава дейност съгласно приложението.
Преходни и заключителни разпоредби
§ 1. Отменя се Постановление № 3 на Ми-
нистерския съвет от 1998 г. за приемане на
Наредба за изискванията, на които трябва да
отговарят физическите лица, които непосред-
ствено сключват и изпълняват сделките с цен-
ни книжа, и за реда за придобиване на правото
да упражняват такава дейност (обн., ДВ, бр. 8
от 1998 г.; изм. и доп., бр. 26 от 1998 г.).
§ 2. В Наредбата за изискванията към дей-
ността на инвестиционните посредници, прие-
та с Постановление № 68 на Министерския съ-
вет от 2000 г. (обн., ДВ, бр. 37 от 2000 г.; попр.,
бр. 56 от 2000 г.), се правят следните изменения
и допълнения:
1. В чл. 4 се създава ал. 6:
“(6) Инвестиционен посредник, който из-
вършва инвестиционни консултации по сми-
съла на § 1, т. 17 от Закона за публичното
предлагане на ценни книжа или управлява
индивидуални портфейли от ценни книжа по
своя преценка, без специални нареждания от
клиента, е длъжен да сключи договор с инвес-
тиционен консултант.”
2. В чл. 20, ал. 1, т. 2 думите “условията по
чл. 4, ал. 1, т. 1—5 от Наредбата за изисква-
нията, на които трябва да отговарят физичес-
ките лица, които непосредствено сключват и
изпълняват сделките с ценни книжа, и за реда
за придобиване и лишаване от правото да
упражняват такава дейност, приета с Поста-
новление № 3 на Министерския съвет от 1998 г.
(ДВ, бр. 8 от 1998 г.)” се заменят с “изисква-
нията по чл. 3, т. 1—6 от Наредбата за изиск-
ванията, на които трябва да отговарят физи-
ческите лица, които по договор непосредст-
вено извършват сделки с ценни книжа и ин-
вестиционни консултации относно ценни кни-
жа, както и реда за придобиване и отнемане
на правото да упражняват такава дейност”.
3. В § 1 от допълнителните разпоредби се
създава т. 15:
“15. “Инвестиционен консултант” е физичес-
ко лице, което по договор с инвестиционен пос-
редник, управляващо дружество и/или инвести-
ционно дружество извършва инвестиционни
анализи и консултации относно ценни книжа.”
§ 3. Постановлението влиза в сила от деня на
обнародването му в “Държавен вестник”, с из-
ключение на § 2, т. 1, който влиза в сила от 1
януари 2002 г.
Министър-председател: Иван Костов
Главен секретар на Министерския съвет:
Елиана Масева
Приложение
към член единствен
НАРЕДБА
за изискванията, на които трябва да отговарят
физическите лица, които по договор непосред-
ствено извършват сделки с ценни книжа и ин-
вестиционни консултации относно ценни кни-
жа, както и реда за придобиване и отнемане
на правото да упражняват такава дейност
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат изисквани-
ята, на които трябва да отговарят физическите
лица, които по договор непосредствено извър-
шват сделки с ценни книжа и инвестиционни
консултации относно ценни книжа, както и
редът за придобиване и отнемане на правото да
упражняват такава дейност.
(2) Брокерът е физическо лице, което по
договор с инвестиционен посредник непосред-
ствено сключва сделки с ценни книжа за собс-
твена сметка на инвестиционния посредник или
за сметка на негови клиенти на регулиран па-
зар на ценни книжа или извън него.
(3) Инвестиционният консултант е физичес-
ко лице, което по договор с инвестиционен пос-
редник, управляващо дружество и/или инвести-
ционно дружество извършва инвестиционни
анализи и консултации относно ценни книжа.
(4) Брокерът и инвестиционният консул-
тант нямат право едновременно с извършва-
нето на дейността по ал. 2 и 3 да извършват
търговска дейност.
Чл. 2. (1) Лице, което иска да придобие право-
то да извършва дейност като брокер или инвести-
ционен консултант, трябва да издържи успешно
изпит пред изпитна комисия, определена от Дър-
жавната комисия по ценните книжа.
(2) Лицата, които са издържали изпита,
получават сертификат за правото да извърш-
ват дейност като брокер или инвестиционен
консултант.